Pedro Pablo Pichardo

Pedro Pablo Pichardo () er ein kubansk-portugisisk tresteghoppar frå Santiago de Cuba som vart olympisk meister i øvinga under dei olympiske leikane i Tokyo i 2021. Året etter vart han verdsmeister i øvinga i Eugene i Oregon og europameister i München. I 2025 vann han VM-gull for andre gong. Pichardo sin personlege rekord er på 18,08 meter, oppnådd i 2015.

Aktiv
Pichardo hoppa over 17 meter fyrste gongen då han landa på 17,16 meter i eit stemne i Havanna i februar 2013. Fire månader seinare presterte han årsbeste i verda då han same staden nådde 17,69 meter. Under VM-finalen i Moskva august 2013 kom han på andreplass med 17,68 meter, sjanselaus mot franske Teddy Tamgho som hadde sin aller beste dag i tresteg-gropa.

8. mai 2015 i Havanna sletta Picardo den kubanske rekorden til Yoelbi Quesada i tresteg, med 17,94 meter lengde han landsrekorden med 9 cm. Vel ei veke seinare, den 18. mai i Doha flytta han rekorden til 18,08 meter og plasserte seg på tredjeplass på verdsstatistikken i tresteghopp. I verdsmeisterskapen i Beijing vann han ein ny sølvmedalje, grundig slått av Christian Taylor som med sine 18,21 meter presterte livsbeste.

I april 2017 forlet Pichardo det kubanske friidrettslandslaget i Stuttgart og søkte om portugisisk statsborgarskap. Frå august 2019 kunne han tevle internasjonalt for Portugal, enda så på fjerdeplass i Doha-VM. I OL-finalen i Tokyo sommaren 2021 sette han portugisisk rekord med eit hopp på 17,98 meter og vann ein suveren gullmedalje.

Medaljar og plasseringar i internasjonale meisterskap
VM 2013 i Moskva: Sølvmedalje – 17,68 m, bakom Teddy Tamgho (18,04 m)
VM 2015 i Beijing: Sølvmedalje – 17,73 m, bakom Christian Taylor (18,21 m)
VM 2019 i Doha: Nr 4 – 17,62 m
OL i 2021 i Tokyo: Gullmedalje – 17,98 m, framom Zhu Yaming (17,57 m)
VM 2022 i Eugene: Gullmedalje – 17,95 m, framom Hugues Zango (17,55 m)
EM 2022 i München: Gullmedalje – 17,50 m, framom Andrea Dallavalle (17,04 m)
EM 2024 i Roma: Sølvmedalje – 18,04 m, bakom Jordan Díaz (18,18 m)
OL 2024 i Paris: Sølvmedalje – 17,84 m, bakom Jordan Díaz (17,86 m)
VM 2025 i Tokyo: Gullmedalje – 17,91 m, framom Andrea Dallavalle (17,64 m)

Kjelder

Denne artikkelen bygger på «Pedro Pichardo» frå ,  den 11. mai 2022.  



Kategori:Cubanske tresteghopparar
Kategori:Portugisiske tresteghopparar
Kategori:Verdsmeistrar i friidrett for Portugal
Kategori:Europameistrar i friidrett for Portugal
Kategori:Olympiske meistrar for Portugal
Kategori:Olympiske sølvmedaljevinnarar for Portugal
Kategori:Cubanske deltakarar under sommar-OL 2016
Kategori:Friidrettsutøvarar under sommar-OL 2016
Kategori:Medaljevinnarar under sommar-OL 2020
Kategori:Portugisiske deltakarar under sommar-OL 2020
Kategori:Friidrettsutøvarar under sommar-OL 2020
Kategori:Medaljevinnarar under sommar-OL 2024
Kategori:Portugisiske deltakarar under sommar-OL 2024
Kategori:Friidrettsutøvarar under sommar-OL 2024